CELEX: 31992R3426
Language: el
Date: 1992-11-26 00:00:00
Title: Κανονισμός (ΕΟΚ) αριθ. 3426/92 της Επιτροπής της 26ης Νοεμβρίου 1992 περί παύσεως της αλιείας για το μπακαλιαράκι Νορβηγίας από πλοία με σημαία κράτους μέλους

Avis juridique important

|

31992R3426

Κανονισμός (ΕΟΚ) αριθ. 3426/92 της Επιτροπής της 26ης Νοεμβρίου 1992 περί παύσεως της αλιείας για το μπακαλιαράκι Νορβηγίας από πλοία με σημαία κράτους μέλους  

Επίσημη Εφημερίδα αριθ. L 347 της 28/11/1992 σ. 0039 - 0039

ΚΑΝΟΝΙΣΜΟΣ (ΕΟΚ) αριθ. 3426/92 ΤΗΣ ΕΠΙΤΡΟΠΗΣ  της 26ης Νοεμβρίου 1992  περί παύσεως της αλιείας για το μπακαλιαράκι Νορβηγίας από πλοία με σημαία κράτους μέλουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3882/91 του Συμβουλίου της 18ης Δεκεμβρίου 1991 για τον καθορισμό, για ορισμένα αποθέματα ιχθύων, του συνόλου επιτρεπομένων αλιευμάτων 1992 και ορισμένων όρων υπό τους οποίους μπορούν να αλιευθούν (3), όπως τροποποιήθηκε  τελευταία από τον κανονισμό (ΕΟΚ) αριθ. 2985/92 (4), προβλέπει τα σύνολα επιτρεπομένων αλιευμάτων για το μπακαλιαράκι Νορβηγίας για το 1992-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος το οποίο υπάγεται στο σύνολο επιτρεπομένων αλιευμάτων, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα  που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει το σύνολο επιτρεπομένων αλιευμάτων που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων για το μπακαλιαράκι Νορβηγίας στα ύδατα των διαιρέσεων CIEM IIa (ζώνη ΕΟΚ), IV (ζώνη ΕΟΚ), από πλοία με σημαία κράτους μέλους ή νηολογημένα σε κράτος μέλος, έφθασαν  το σύνολοο επιτρεπομένων αλιευμάτων που είχαν διατεθεί για το 1992,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων για το μπακαλιαράκι Νορβηγίας στα ύδατα των διαιρέσεων CIEM IIa (ζώνη ΕΟΚ), IV (ζώνη ΕΟΚ), από πλοία με σημαία κράτους μέλους ή νηολογημένα σε κράτος μέλος, εκτιμάται ότι έχει εξαντλήσει τις ποσοστώσεις που είχαν διατεθεί  για το 1992.  Απαγορεύεται η αλιεία για το μπακαλιαράκι Νορβηγίας στα ύδατα των διαιρέσεων CIEM IIa (ζώνη ΕΟΚ), IV (ζώνη ΕΟΚ), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της ποσότητας που έχει αλιευθεί στις  διαιρέσεις αυτές από πλοία με σημαία κράτους μέλους ή νηολογημένα σε κράτος μέλος, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Νοεμβρίου 1992. Για την Επιτροπή  Manuel MARIN  Αντιπρόεδρος   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 367 της 31. 12. 1991, σ. 1. (4) ΕΕ αριθ. L 300 της 16. 10. 1992, σ. 3.